**NASTAVNI PREDMET**: Hrvatski jezik **RAZRED**: drugi

**NASTAVNO PODRUČJE**: književnost, lektira **NASTAVNA TEMA**: dijelovi pjesme

**NASTAVNA JEDINICA**: R. Zvrko, *Grga Čvarak*

**VRSTA SATA**: sat lektire **TRAJANJE**: jedan uvodni sat i jedan sat obrade

**KLJUČNI POJMOVI**: pjesma, kitica, stih, pjesnička slika

**OBRAZOVNA POSTIGNUĆA**: razlikovati dijelove pjesme: kiticu i stih; primati pjesme i pojedine pjesničke slike stilski i sadržajno primjerene učeniku

**CILJ SATA**: usvajati čitalačke navike i razvijati interes za poeziju

**ZADATCI**:

* Odgojni – stvarati ugodno ozračje, stvarati naviku slušanja i poštovanja sugovornika, poticati samopouzdanje, upornost, uočiti pozitivne i negativne postupke likova u pjesmi, razvijati interes i ljubav prema poeziji
* Funkcionalni – razvijati sposobnost percipiranja umjetničkoga teksta, sposobnost pamćenja, mišljenja, zaključivanja, promatranja, zamišljanja, sposobnosti fantazijskoga i racionalnoga mišljenja, sposobnost likovnoga i glazbenoga izražavanja
* Obrazovni – razumjeti pročitane pjesme, iskazati doživljaj, uočiti motive, razlikovati kiticu i stih, izdvojiti pjesničke slike

**AKTIVNOSTI ZA UČENIKE**: razgovor, čitanje pjesama i izražavanje doživljaja, odgovaranje na pitanja, rješavanje nastavnoga listića, crtanje

**ISHODI**: čita zbirku pjesama, rješava zadane zadatke, uključuje se u govorne i jezične djelatnosti slušanja i govorenja

**KOMPETENCIJE**: komunikacija na materinskome jeziku

**VRIJEDNOSTI**: znanje, odgovornost, identitet

**NASTAVNE METODE**: heuristički razgovor, izlaganje, objašnjavanje, čitanje

**OBLICI RADA**: frontalni rad, individualni rad, rad u skupini

**NASTAVNA SREDSTVA I POMAGALA**: lektirna knjiga *Grga Čvarak*, nastavni listići, računalo

**TIJEK SATA**

**Motivacija – sat prije samostalnoga čitanja**

Rješavanje križaljke (naslovni zadatak na listiću).

Rješenje križaljke – *GRGA ČVARAK.*

Što mislite, tko je Grga Čvarak? Otkrivanje Grgina lika.

*Predstavljanje knjige i autora.*

Pjesme u knjizi su kratke, šaljive i poučne priče u stihovima. Teme i motivi pjesama su različiti: životinje, priroda i djeca.

Pjesme su raspoređene u četiri cjeline:

1. *U mom kraju Zelengaju* – govori o temama iz dječjega života, o njihovim školskim danima i nestašlucima i članovima njihovih obitelji.

2. *Naši stari znanci* – govori o prirodi i zbivanjima u prirodi, o pticama, kukcima i biljkama.

3. *Ljetni dani* – cjelina u kojemu se rado prisjećamo svojih ljetnih dana.

4. *Kad kod nas ponoć otkucava* – tema su pjesama zima i događanja na Staru i Novu

godinu.

***Ratko Zvrko*** *hrvatski je dječji pjesnik, novinar i boksač. Rođen je 1920. godine, a mjesto rođenja nije sigurno utvrđeno zbog nedostatka dokumentacije te se pretpostavlja da je rođen ili u Beogradu ili Dubrovniku. Svoje pjesme objavljivao je u dnevnim listovima i časopisima, ali i u zbirkama pjesama. Njegove su pjesme vrlo živahne, šaljive, a stihovi se lako pamte. Najbolje pjesme nalaze se u zbirci pjesama* Grga Čvarak *za koju je primio i nagradu „Grigor Vitez”. Umro je 1998. godine u Dubrovniku.*

Čitanje naslovne pjesme *Grga Čvarak*. Kratka analiza – rješavanje listića.

*Pjesma pripada cjelini* U mom kraju Zelengaju*.*

*Dječak Grga ponekad je jako dobar i osjećajan (brine se o bolesnoj majci i tuguje zbog male Mile kad ozlijedi koljeno), a ponekad je vrlo živahan i nestašan (skida lastina gnijezda, gađa mačke iz praćke, vuče kokoši za rep, brzo se naljuti i odmah se svađa i tuče s ostalom djecom).*

*Pouka pjesme: Probleme riješi bez svađe i tučnjave, druži se s prijateljima, a ne gnjavi životinje.*

Zadatak za samostalan rad kod kuće.

1. Pročitaj najmanje deset pjesama.

2. Izaberi jednu pjesmu koja ti se sviđa i uredno je prepiši u pisanku.

3. Nacrtaj pjesmu koju si prepisala/prepisao.

**SAT LEKTIRE**

**Motivacija**

Razgovor o pročitanoj knjizi. Što se nalazi u knjizi: pjesme ili priče? Koja vam se pjesma najviše svidjela? Pročitati nekoliko pjesama.

**Interpretacija**

Rad na listiću (u nastavku).

**Stvaralaštvo**

Prema interesima učenika određenu pjesmu mogu izražajno recitirati, ali uz pratnju instrumenata.

NASTAVNI LISTIĆ

U knjizi *Grga Čvarak* ima: Takvu knjigu nazivamo:

1. mnogo priča a) slikovnica
2. mnogo pjesama b) zbirka zadataka
3. mnogo brojeva. c) zbirka pjesama.

Pročitaj pjesmu ***Grga Čvarak*** i riješi zadatke.

1. Kakva je to pjesma?

a) vesela b) tužna c) šaljiva d) ljubavna

2. O kome pjeva pjesma? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Gdje dječak živi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. U označeni dio nacrtaj Grgu Čvarka i napiši njegove osobine kao u primjeru.

Vragolast je jer vuče kokoši za rep.

Po čemu si slična/sličan Grgi Čvarku?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pročitaj pjesmu ***Dva pjevača*** i riješi zadatke.

1. Tko se svađao? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Zašto su se svađali?

1. tko je bolji letač
2. tko je bolji pjevač
3. tko je bolji skakač

3. Tko je slušao svađu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Napiši osobine likova.

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_

5. Nacrtaj lik koji ti se najviše svidio.

Pročitaj pjesmu ***Duga*** i riješi zadatke.

1. Kakva je to pjesma?

1. svečana
2. osjećajna
3. šaljiva

2. O čemu pjesnik pjeva? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Kada nastaje duga? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Što o dugi kažu životinje?

sova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vuk: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Oboji čudesni luk bojom koju je vidjela pojedina životinja.

6. Prepiši najljepše stihove.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_